b"\n_START_ARTICLE_\n10,000 BC\n_START_SECTION_\nHandling\n_START_PARAGRAPH_\nHandlingen handler om den unge jegeren D'Leh (Steven Strait) som finner sin utk\xc3\xa5rede, den vakre Evolet (Camilla Belle). Ungjenta blir kidnappet av skumle krigsherrer i et fiendtlig rike, og D'Leh m\xc3\xa5 mobilisere en gruppe jegere som kan f\xc3\xb8lge kidnapperne for \xc3\xa5 redde henne tilbake. D'Leh og hans jegere m\xc3\xa5 ikke bare kjempe mot forhistoriske rovdyr som sabeltanntigere og mammut, de m\xc3\xa5 ogs\xc3\xa5 kjempe mot tyranniske ledere og andre dyr og mennesker. Etter hvert slutter flere seg til den lille gruppen, og det endelige slaget blir st\xc3\xb8rre enn noen hadde trodd p\xc3\xa5 forh\xc3\xa5nd.\n_START_SECTION_\nProduksjon\n_START_PARAGRAPH_\nRegiss\xc3\xb8r Roland Emmerich og komponist Harald Kloser skrev opprinnelig et manus for 10,000 BC. N\xc3\xa5r prosjektet fikk gr\xc3\xb8nt lys fra Columbia Pictures, begynte forfatter John Orloff \xc3\xa5 arbeide p\xc3\xa5 et nytt utkast, basert p\xc3\xa5 det originale skriptet. Columbia Pictures, under Sony Pictures Entertainment, droppet prosjektet p\xc3\xa5 grunn av et sv\xc3\xa6rt travel kalender, og Warner Bros. tok over prosjektet. Manuset gikk igjennom nok en revisjon sammen med Matthew Sand og en endelig utgave ble laget sammen med Robert Rodat.  _NEWLINE_Emmerich begynte \xc3\xa5 lete etter skuespillere til filmen sent i oktober 2005. I februar 2006 ble Camilla Belle og Steven Strait annonsert som hovedrolleinnehaverne i filmen, med Strait som mamutt-jegeren og Belle som hans kj\xc3\xa6reste. Emmerich f\xc3\xb8lte at \xc3\xa5 engasjere kjente skuespillere til filmen, ville s\xc3\xb8rge for en mindre realistisk prehistorisk setting. \xc2\xabHvis en skuespiller som, f.eks Jake Gyllenhaal dukket opp i en slik film, ville alle si 'What's that?'\xc2\xbb, forklarte han. Ukjente skuespillere hjalp ogs\xc3\xa5 med \xc3\xa5 holde budsjettet nede.  _NEWLINE_Produksjonen begynte v\xc3\xa5ren 2006 i S\xc3\xb8r-Afrika og Namibia. Filming skjedde ogs\xc3\xa5 p\xc3\xa5 S\xc3\xb8r\xc3\xb8ya av New Zealand og i Thailand. F\xc3\xb8r filmingen begynte, hadde produksjonen brukt 18 m\xc3\xa5neder p\xc3\xa5 \xc3\xa5 produsere datagenererte bilder. To firmaer gjenskapte forhistoriske dyr. For \xc3\xa5 redusere tiden (det tok 16 timer \xc3\xa5 lage et bilde) var 50% av dyremodellenes pels fjernet."